प्रदेश में बॉर्डर क्षेत्र के 80 लोगों पर आईएसआई से जुड़े होने का शक
पोकरणमें आईएसआई के लिए जासूसी करने के आरोप में पटवारी की गिरफ्तारी के बाद खुफिया एजेंसिया सतर्क हो गई हैं। इन एजेंसियों का दावा है कि सीमावर्ती इलाकों के करीब 80 लोग आईएसआई के संपर्क में हैं। ये बीकानेर, जैसलमेर, बाड़मेर और श्रीगंगानगर के रहने वाले हैं।
इनमें से 15 रिटायर्ड सैनिक भी बताए जा रहे हैं। इंटेलीजेंस के पास इन सभी पर जासूसी के ठोस सबूत नहीं हैं। ऐसे में कार्रवाई नहीं हो पा रही है। पिछले तीन साल में एटीएस पुलिस ने इंटेलीजेंस की सूचना पर चार रिटायर्ड सैनिकों को सेना की जासूसी करने के आरोप में गिरफ्तार कर किया है।
hin_Deva hin_Deva hin_Deva